kardosdrur/scandi-wiki huggingface dataset:
Bælte

Et bælte eller en livrem er et fleksibelt bånd eller rem, typisk af læder eller kraftigt stof, båret omkring taljen. Et bælte bruges til at holde bukser oppe eller samle andre slags tøj, men kan også bruges af æstetiske årsager. Ud over at holde sammen på klædedragten, herunder at holde evt. bukser oppe, kan bælter fastholde forskellige tasker, våben og redskaber.

Historie 
Bælter er blevet dokumenteret til herretøj siden bronzealderen. Begge køn har brugt bælter i større eller mindre udstrækning igennem tiden, afhængigt af moden. I den vestlige verden var bælter mere almindelige blandt mænd, med undtagelse af begyndelsen af middelalderen, slutningen af 1600-tallet og nederdel/blusekombinationer mellem 1900 og 1910. Art Nouveau bæltespænder er i dag samlergenstande. I middelalderen havde man ingen lommer men brugte i stede tasker i bæltet til at opbevare personlige genstande, eller hængte dem direkte i bæltet.

I slutningen af 1800-tallet og frem til 1. verdenskrig blev bæltet brugt både som en dekorativ ting, og som en brugsgenstand i uniformen, særligt for officerer. 
I de væbnede styrker i Preussen, zaristiske Rusland og andre østeuropæiske nationer, var det almindeligt for officerer til at bære ekstremt stramme, brede bælter i taljen, på ydersiden af en uniformen, både for at bære sabel samt af æstetiske grunde. Disse stramtsiddende bælter tjente til at trække i taljen og give bæreren en rank holdning, understrege brede skuldre og en fremskudt brystkasse. Ofte tjente bæltet kun til at understrege taljen, der blev gjort lille ved et korset, der blev båret under uniformen, en praksis som var almindeligt især i Krimkrigen og ofte blev bemærket af soldater på den vestlige front. 

I moderne tider begyndte mænd at bære bælter i 1920'erne, da buksetaljen blev lavere. Inden dette tidspunkt tjente bæltet mest et dekorativt formål, og blev associeret med militæret. Derudover havde bukser ikke bæltestropper, men blev i stedet holdt oppe af seler. Inden for sport kendes bukser med bæltestropper allerede fra 1800-tallet. I dag er det almindeligt for mænd at bære bælte i deres bukser.

Siden midten af 1990'erne har hængerøvsbukser vundet frem blandt mænd og drenge. Moden har sine rødder blandt fængselsbander, hvor forbud mod bælter i fængslet (grundet deres brug som våben eller til brug ved selvmord) gør at bukserne ofte falder ned under taljen.

Materialer og udseende 

Bælter kan være fremstillet af en lang række materialer, men læder og forskellige typer tekstil er de mindst almindelige. Kunstlæder, plastik, reb eller gummi kan også bruges.

I den ene ende sidder et bæltespænde, der gør det muligt at lukke bæltet. Spændet kan have mange forskellige udformninger, men fælles for dem alle er at de låser den anden ende af bæltet på den ene eller anden måde. Nogle bælter har et todelt spænde, der sidder i hver sin ende af bæltet. De fleste bælter kan justeres i længden så de passer til den person, som bærer det.

Bæltet kan har forskellige dekorationer som f.eks. nitter, perler, farver, mønstre eller prægning.

Referencer
Thon Hotels

Thon Hotels (tidligere Rainbow Hotels) er fra 2005 markedsnavnet for en kæde af hoteller ejet af Olav Thon Gruppen i Norge. Kæden blev etableret i 1989, men Olav Thon lagde grunden til kæden allerede i 1974, da han købte Hotel Bristol i Oslo. I 1983 købte Thon Hotell Munch, og startede Oslos første rum-/frokosthotel, før han i 1989 dannede kæden "Rainbow Hotels" med i alt 11 hoteller.

Rainbowkæden voksede i løbet af de næste 5-6 år, og i 1995 købte Thon sine første hoteller i Brussel, før han i 1996 købte Summit Stanhope Hotel, Brussels første 5-stjerners hotel. I 2005 ændrede kæden navn til dagens Thon Hotels, og hotellerne blev inddelt i koncepterne Budget, City og Conference. I 2013 købte han kæden Britannia Hotel, der er et fem-stjernet hotel grundlagt i 1870 i Trondheim.

Kæden er for øjeblikket den tredjestørste hotelkæde i Norge med over 50 hoteller fordelt i Norge, Belgien og Holland.

Eksterne henvisninger 

 Hjemmeside

Hotelkæder
Etableret i 1989
Hoteller i Norge
Katmai National Park

Katmai National Park er en nationalpark i den sydlige del af delstaten Alaska i USA. Dens vigtigste naturattraktioner er de mange fumaroler i Valley of Ten Thousand Smokes og den store stamme af brunbjørne, i alt ca. 2.000. Parken dækker et areal på 19.122 km², og er opkaldt efter parkens midtpunkt: stratovulkanen Mount Katmai. 

Området blev først fredet i 1918 for at beskytte områdene omkring vulkanbjerget. Nationalparken blev etableret i 1980 som et af i alt femten områder som blev  oprettet samtidig gennem Alaska National Interest Lands Conservation Act. 

Der er mere end fjorten aktive vulkaner i parken. Fourpeaked Mountain havde i 2006 sit første udbrud i 10.000 år.

De fleste turister i parken besøger det tilrettelagte området ved Brooks Camp hvor man kan se brunbjørne fiske i floden. Bjørnestammen her er den største i noget naturbeskyttelsesområde i verden. Det var i denne park at bjørneentusiasten Timothy Treadwell og hans kæreste Amie Huguenard blev dræbt og delvis spist af en brunbjørn.

Se også
Nationalparker i USA

Eksterne kilder/henvisninger 

 Officielt websted

Nationalparker i USA
Nationalparker i Alaska
Fumarole

En fumarole (Latin fumus, røg) er en åbning i jordens (eller et himmellegemes) skorpe, ofte i nærheden af vulkaner , som slipper damp og gas, så som kuldioxid, svovldioxid, saltsyre og brintsulfid ud.

Fumaroler kan findes langs med små sprækker og fissurer, i kaotiske clustere eller felter, og på overfladen af lavastrømme og tykke aflejringer fra pyroklastiske flows. Et fumarolfelt er et areal af varme kilder og gasventiler hvor magma eller varme klippeblokke ved grund dybde afgiver gasser eller samarbejder med grundvandet. Fra et grundvandsperspektiv kan fumaroler beskrives som varme kilder, hvor alt vandet når forgasses inden vandet når arealet.

Et godt på eksempel på fumaroleaktivitet på jorden er den berømte Valley of Ten Thousand Smokes i Katmai National Park, som blev dannet under udbruddet af Novarupta i Alaska i 1912. I begyndelsen var der tusindvis af fumaroler under afkøling af den vulkanske aske fra udbruddet, men over tid er de fleste døet ud. Det er anslået, at der findes omkring 4.000 fumaroler i Yellowstone National Park i det nordvestlige USA.

Se også 
 Gejser
 Hydrotermisk væld

Eksterne kilder/henvisninger 

 United States Geological Survey om Fumaroler 

Geotermiske områder
Britannia Hotel

Britannia Hotel er et femstjernet hotel i Trondheim, der blev tegnet af arkitekten Karl Norum og er et af byens fineste hoteller. Det åbnede i 1870 og indeholder i dag 236 værelser samt 11 suiter. Hotellet rummer restauranten Palmehaven, en spejlsal, saloner, kursus- og konferencefaciliteter, samt fire restauranter og to barer.

Britannia blev en del af Thon Hotels fra juli 2013, og var tidligere tilknyttet hotelkæden Rica Hotels i en periode.

Palmehaven 
Palmehaven er en af Trondheims mest kendte restauranter og stod færdig i maj 1918. Den har en kapacitet til 450 personer. Den er bygget med en hvælving som en stjernehimmel og indeholder en maurisk have med palmer, hvorfra den har sit navn.

Referencer

Eksterne henvisninger 
 Britannia Hotel  på Thon Hotels' hjemmeside

Bygninger, konstruktioner og anlæg i Trondheim
Hoteller i Norge
Etableret i 1870
Styresystem (flertydig)

Styresystem har flere betydninger:
 Styresystem - installeret på bl.a. PCere
 Styresystemer - Liste over en lang række styresystemer
 Batteristyresystem - styresystem som sikrer akkumulatorer mod bl.a. overladning og overafladning

Se også 
 Reguleringssystem
Fria liberaler i Svenska kyrkan

Fria liberaler i Svenska kyrkan, forkortes FiSK, er et socialliberalt netværk indenfor Folkpartiet.

FISK opstiller til  Svenska kyrkans kirkevalg, og netværket har været repræsenteret på kirkemøderne siden 2001. 

Indtil 12. maj 2012 var netværket kendt som "Folkpartister i Svenska kyrkan".

Kilder 
 FiSK:s webbplats   (svensk)

Politiske partier i Sverige
Liberale partier
Socialliberale partier
Svenska kyrkan
Borgerligt alternativ (Svenska kyrkan)

Borgerligt alternativ (BorgA) er en   liberalkonservativ gruppe, der stiller op til valgene i Svenska kyrkan.

Borgerligt alternativ blev dannet i 2012, da partiet Moderaterne besluttede, at det ikke længere ville stille op til kirkevalgene. Borgerligt alternativ betragter sig som politisk uafhængig, men har stadig visse forbindelser til Moderaterne.

Ved valget til kirkemødet i 2013 fik Borgerligt alternativ 12,7 procent af stemmerne.

Eksterne henvisninger
Borgerligt alternativ (riksföreningen) (svensk)

Politiske partier i Sverige
Konservative partier
Etableret i 2012
Svenska kyrkan
Undervisningsmiljøprisen

Undervisningsmiljøprisen er en pris, der uddeles årligt til fire uddannelsesinstitutioner i Danmark. Prisen uddeles af Dansk Center for Undervisningsmiljø for Undervisningsministeriet. De institutioner, der modtager prisen, er institutioner, der har lavet gode tiltag i forhold til undervisningsmiljøet på skolen. Prisen uddeles til fire institutioner hvert år, en fra hver af følgende områder: (1) Folkeskoler, frie grundskoler og efterskoler, (2) gymnasiale uddannelser, (3) øvrige ungdomsuddannelser samt (4) voksen- og videregående uddannelser.

Vindere

Eksterne henvisninger 
 Undervisningsmiljøprisens hjemmeside

Referencer 

Hædersbevisninger
Miljøprisen
Bogtrailer

En bogtrailer (en. booktrailer eller book trailer) er en videoreklame for en bog, lidt ligesom filmtrailere. En bogtrailer er henvendt til forskelligt publikum. Bogtraileren er ment som en appetitvækker for at vække interessen for at læse en bestemt bog, eller den kan bruges som en slags boganmeldelse. For at gøre bogtraileren spændende indsættes nogle gange videoklip, f.eks. med interview af forfatteren eller et kort resume af bogen. Derudover bruges der ofte musik, voice over, billeder og tekst. 

En bogtrailers fornemste formål er at få overtalt modtageren til at læse bogen. Den er et eksempel på en audio-visuel boganmeldelse, en digital udgave af den ellers velkendte boganmeldelse. Forfattere og forlag laver også bogtrailere for at reklamere for deres bøger.

Eksterne henvisninger 
 Eksempler på bogtrailere  fra Ucl.dk, Center for Undervisningsmidler

Bogmarkedet
Multimedia
Reklame
Charles Christensens Legat

Charles Christensens Legat eller Charles Christensens Mindelegat (fuld titel: Arkitekt Charles Christensen og hustru Lise Christensens legat til studier af dansk bygningskunst, fortrinsvis fra tiden indtil midten af det 17. århundrede) er et legat, der blev oprettet efter Jacobine Elise (Lise) Peyrath Christensens død i 1975 på baggrund af hendes testamente, og bestyres af Det Kongelige Nordiske Oldskriftselskab.

Charles Christensens legat blev første gang uddelt d. 14. marts 1978.

Modtagere 
 1978 Holger W. Schmidt
 1979 Olaf Olsen, Ebbe Lomborg og Henrik Græbe
 1980 Elna Møller og Sverri Dahl
 1981
 1982 Morten Aamann Sørensen, Birgit Als Hansen og Kr. Eldjárn
 1983 Hakon Christie
 1984
 1985
 1986 Ebbe Nyborg
 1987
 1988
 1989
 1990
 1991
 1992 Jens Vellev
 1993 Ole Schiørring og Knud J. Krogh
 1994 Mogens Vedsø, Steffen Stummann Hansen og Jes Martens
 1995
 1996 Torben Nilsson
 1997
 1998 Michael Andersen
 1999
 2000 Hanne Fabricius
 2001
 2002
 2003 Karin Kryger
 2004
 2005 Tom Christensen, Søren A. Sørensen og Ole Lass Jensen
 2006
 2007 Thomas Bertelsen, Charlotte Haas, Jens Nielsen og Nils Engberg
 2008 Steen W. Andersen, Hans Mikkelsen, Jørgen Westphal og Heidi Maria Møller Nielsen
 2009 Andres Siegfried Dobat, Jens Fog Jensen og Almut Schülke (først uddelt 2010)
 2010 Vivian Etting, Josefine Franck Bican og Lone Gebauer Thomsen
 2011 Henriette Rensbro
 2012 Niels Aksel Boas
 2013 Lene B. Frandsen og Lars Meldgaard Sass Jensen
 2014 Rikke Agnete Olsen og Finn Ole Sonne Nielsen
 2015 Frauke Witte
 2016 Poul Otto Nielsen og Øystein Ekroll
 2017 Birgitte Bøggild Johannsen og Niels Jørgen Poulsen
 2018 Christian Adamsen, Ulla Kjær, Susanne Klingenberg og Projektet Gyldne Altre
 2019 Per Ethelberg, Kjeld Borch Vesth, Jørgen Frandsen, Lars Bjarke Christensen og Ebbe Nyborg
 2020 Linda Boye, Leif Plith Lauritsen og Anders Christensen
 2021 Pia Katrine Lindholt, Mogens Vedsø, Bjarne Henning Nielsen, Jakob Kieffer-Olsen og Poul Grinder-Hansen

Referencer 

Arkitektur i Danmark
Legater fra Danmark
Etableret i 1975
Rica Hotels

Rica Hotels AS er en hotelvirksomhed med hoteller i Norge og Sverige. Navnet Rica er sat sammen af de to første bogstaver i navnene til grundlæggerne Jan Eilef Rivelsrud og (prins) Carl Bernadotte.

Historie 
Selskabet blev stiftet i 1975 under navnet Rica hotell-og restaurantkjede A/S. Fra starten drev selskabet to restauranter med navnet Bajazzo i Oslo og Bodø. Derefter købte selskabet to hoteller; ét i Kirkenes og ét i Hammerfest. Selskabet ekspanderede og etablerede en kæde i 1980'erne og 1990'erne med opkøb af mange uafhængige hoteller. Det største opkøb var den tidligere kæde North Cape Hotels, som bestod af flere hoteller i Finnmark og Nordkapphallen. 
 
I alt driver Rica Hotels 76 hoteller i Norge og Sverige, og selskabet ejer en lang række af disse, helt eller delvis. Nogle af disse hoteller drives som franchise-hoteller, som indebærer en samarbejdsaftale med selvstændige hoteller som omfatter salg, markedsføring og indkøb. Tidligere har kæden eksempelvis haft samarbejde med Britannia Hotel i Trondheim.

I tillæg så har kæden et samarbejde med Arp-Hansen Hotel Group i Danmark, Restel Hotel Group i Finland og Skene House i Skotland.

I 2014 blev Rica Hotels købt af Scandic Hotels. I løbet af 2014 og 2015 blev alle Rica-hotellerne omprofileret til Scandic-hoteller.

Hoteller 
Kæden har kursus-, konference-, forretnings- og fritidshoteller. Størstedelen af hotellerne ligger i Norge, men der er knap ti hoteller i større byer i Sverige.

Norge
Alta
Beitostølen
Bergen
Bodø
Dombås
Drammen
Elverum
Farsund
Fauske
Fredrikstad
Førde
Gardermoen
Grimstad 
Hamar
Hammerfest
Harstad
Haugesund
Honningsvåg
Karasjok
Kirkenes
Kristiansand
Kristiansund
Lillehammer
Mo i Rana
Molde
Namsos
Narvik
Nordfjordeid
Nordkapp
Oppdal
Oslo
Røros
Sandefjord
Sandnessjøen
Sarpsborg
Stavanger
Svalbard/Longyearbyen
Svolvær
Tjøme
Tromsø
Trondheim
Ulvik
Vadsø
Verdal
Ålesund

Sverige

Gøteborg
Stockholm
Strømstad
Malmø

Se også 
Holmenkollen Park Hotel Rica
Rica Park Hotel Stavanger
Rica Talk Hotel

Referencer

Eksterne henvisninger 
Rica Hotels hjemmeside

Hotelkæder
Hoteller i Norge
Etableret i 1975
Michael Andersen (arkæolog)

Michael Steen Andersen (født 5. august 1956) er overinspektør ved Nationalmuseets enhed for Danmarks Middelalder og Renæssance og ved Den Kongelige Mønt- og Medaillesamling.

Han er cand.mag. med hovedfag i middelalderarkæologi fra Aarhus Universitet 1982, suppleret med bifag i nordisk arkæologi fra Københavns Universitet i 1986. 

Han var i 18 år museumsinspekør ved Roskilde Museum. Han har siden 2000 været ansat ved Nationalmuseets enhed for Danmarks Middelalder og Renæssance som museumsinspektør, hvor han i 2003 blev overinspektør. I 2005 blev han overinspektør ved Den Kongelige Mønt- og Medaillesamling.

Hæder 
 1994: Topdanmark Prisen
 1998: Charles Christensens Legat

Referencer 

Arkæologer fra Danmark
Ansatte ved Nationalmuseet
Danskere i 1900-tallet
Danskere i 2000-tallet
Personer i Kraks Blå Bog
Manchetknap

Manchetknapper er knapper, der bruges til at lukke manchetter på skjorteærmer. De er også smykker for mænd. I den simpleste form er de to knuder med en elastisk imellem. Manchetknapper laves af glas, sten, læder, metal eller ædelmetaller som guld eller sølv pyntet med ædelstene, emalje. Manchetknapper er til skjorter, som har knaphuller på begge sider af manchetten.

Eksterne henvisninger 

Skjorter
Smykker
Kenai Fjords National Park

Kenai Fjords National Park er en nationalpark i delstaten Alaska i USA. Parken blev etableret 2. december 1980, og er på 4.600 km². De vigtigste naturattraktioner i parken er i alt 38 isbræer; en af dem er Harding Icefield som et af de største områder med is i USA. Et andet karakteristisk naturfænomen er de mange fjorde som er dannet af bræarmene, og som har givet parken dens navn.

Nationalparken blev etableret i 1980 som et af i alt femten områder som blev oprettet samtidig med Alaska National Interest Lands Conservation Act. 

Dyrelivet i parken omfatter blandt andet pukkelhval, spækhugger, hvidsidemarsvin (Phocoenoides dalli), stellers søløve (Eumetopias jubatus), lunde, amerikansk sortbjørn og sneged 

Parken ligger på Kenaihalvøen i det sydlige centrale Alaska, og kan nås fra byen Seward ca. 200 km syd for Anchorage. Den er en af tre nationalparker i Alaska som kan nås fra bilvei; indgangen til parken er ved Exit Glacier-bræen.

Se også
Nationalparker i USA

Eksterne kilder/henvisninger 

 Officielt websted

Nationalparker i USA
Nationalparker i Alaska
Helton Arruda

Helton (født den 18. maj 1978) er en brasiliensk tidligere fodboldspiller. Han spillede i mere end ti år for Porto i Liga Sagres, som målmand. Han nåede desuden tre kampe for Brasiliens landshold.

Kilder 

Fodboldspillere fra Brasilien
Fodboldspillere fra FC Porto
Seward

Seward er en by i Kenai Peninsula Borough i Alaska i USA.

Byen er opkaldt efter William H. Seward, udenrigsminister under Abraham Lincoln. Som udenrigsminister kæmpade han for købet af Alaska fra Rusland, og var den som til slut fik det gennemført.

Infrastruktur 
Seward er unik blandt de fleste mindre lokaliteter i Alaska i at den har direkte kontakt til en National Scenic Byway , nemlig Seward Highway. På denne vej går også buslinier, som dog oftest er orienteret på turistvirksomhed, og derfor er dyre for lokal anvendelse og ikke køres om vinteren. Seward er også det sydligste punkt for Alaska Railroad. Dette holder gang i havnen da varer hele tiden kommer fra jernbanen, og gør også at Seward er den primære slutstation for nordgående krydstogtsskibe. De rejsende tager derfra passagertog nordpå.

Frem til 2005 blev byen trafikeret af Alaska Marine Highway , men på grund af nedskæringer og lav anvendelse ophørte skibene med at anløbe Seward. Den nærmeste adgang til færgen er Whittier eller Homer.

Eksterne kilder/henvisninger 

Byer i Alaska
Hamnøy

Hamnøy er et lille fiskevær i Moskenes kommune i Nordland fylke. Bebyggelsen har ganske få indbyggere, der bor der hele året, men om sommeren besøger en stor mængde turister byen. Bebyggelsen har en lille havn og flere rorbua.

Tidligere gik der færge fra Hamnøy til Reine, men de to bebyggelser er nu forbundet af broer på europavej 10.

Eksterne hensivninger 
 Hamnøy Mat- og vinbu
 Eliassen Rorbuer
 turliv.no - information og billeder fra gæstebrygga

Nordlands geografi
Lofoten
Pecara Stadion

Pecarara Stadion er et multistadion i Široki Brijeg i Bosnien. Det mest bruges til fodbold og er hjemmebane for NK Široki Brijeg. Stadionet bruges også til at afholde fodboldfinalen i turneringen mjesne zajednice. Det har en kapacitet på op til 10.000 tilskuere.

Fodboldstadioner i Bosnien-Hercegovina
Kings Canyon National Park

Kings Canyon National Park er en nationalpark i det sydlige Sierra Nevada i delstaten Californien i USA. Parken blev etableret 4. marts 1940, og er på 1.873 km². De vigtigste naturattraktioner i nationalparken er General Grant Grove, et skovområde med mammuttræer (Sequoiadendron giganteum), og de store canyoner i parkens østlige del. 

Parken består af to områder. Det ældste område, General Grant Grove, blev beskyttet allerede i 1890 som General Grant National Park, for at beskytte mammuttræerne. Denne del af parken, som også omfatter Redwood Mountain Grove udgør mindre end 10% af nationalparkens totale areal.

Øst for den gamle del  ligger den nyere del fra 1940, som udgør ca. 90%. Den omfatter kilderne til floderne Kings River og San Joaquin.  Kings River løber gennem en canyon som er skabt ved bræformende processer. Navnet Kings Canyon er knyttet til en del af canyonen i det sydlige flodløb, og dette er USAs dybeste canyon. Parkens højeste bjerg er North Palisade (4.343 moh.) mod øst, som er Sierra Nevadas tredje højeste top.

Parken ligger nord for og er sammenhængende med nationalparken Sequoia National Park og de to parker bliver administreret af National Park Service som en fælles enhed.

Se også
Nationalparker i USA

Eksterne kilder/henvisninger 

Officielt websted

Nationalparker i USA
Californien
Geoglyf

Geoglyffer er store motiver eller mønstre, der er udført på jorden. De er ofte markeret med linjer og flader dannet af sten, grus, jordhøje og lignende eller ved at fjerne eller erstatte overfladen med materialer af en anden farve. Geoglyffer varierer i motiv og størrelse, men stammer ofte fra forhistorisk tid. Nogle er kun synlige fra luften eller på stor afstand.

Eksempler på geoglyffer er Nazca-linjerne i den tørre Nazcaørknenen i Peru, der er store dyrefigurer lavet af inkaindianernes forgængere før 800 e. Kr., og hvide heste og andre figurer i England. Marree Man eller Stuarts kæmpe er en moderne geoglyf som blev opdaget i Australia i 1998. Figuren er 4,2 km høj og forestiller en aboriginer. Oprindelsen er ukendt. I 1960'erne og 70'erne var det desuden jordkunst, hvor naturen indgik som kunstværk eller kulisse. Også arkitektur, by- og vejplaner kan formes som geoglyffer og tegninger i landskabet set ovenfra. Dette kendes bl.a. fra Brasiliens hovedstad, hvis byplanlægning er halvmåneformet, når den ses fra luften.

Se også 
 Korncirkel

 
Arkæologi
Køng Kirke (Vordingborg Kommune)

Køng Kirke er sognekirke i Køng Sogn og ligger i landsbyen Køng.

De ældste dele af Køng Kirke, koret og hovedskibet, er opført i slutningen af 1200-årene. Senere i middelalderen er tårnet kommet til, og havde i lighed med mange andre kirker kamtakkede gavle. I forbindelse med etableringen af Køng Fabrik i slutningen af 1700-tallet lod fabrikkens og kirkens ejer, Niels Ryberg, kirken udbygge med de to sideskibe, og fik de kamtakkede gavle erstattet med den kobberklædte overbygning. Kirken blev i 1990'erne restaureret indvendigt og udvendigt.

Kirken kan ses fra mange af de omkringliggende landsbyer, og der er især et godt indblik fra vejen mellem Lundby og Køng. Det gule tårn vækker opmærksomhed og kan bruges som orienteringspunkt. Afgrænsningen af kirkens fjernvirkning udgøres mod syd af flere store vindmøller.

Eksterne henvisninger 

 
 Køng Kirke hos KortTilKirken.dk

Kirker i Vordingborg Kommune
Kirker i Roskilde Stift
Kirker i Præstø Amt
Fordærvet (grafisk roman)

Fordærvet (engelsk: Made Flesh) er en grafisk roman af Lars Kramhøft og Tom Kristensen udgivet af Forlaget Valeta.

Historie 
Bogen udkom oprindeligt i Danmark på engelsk under titlen Made Flesh i 2013. I 2014 udkom bogen i dansk version under Forlaget Valeta.

Bogen modtog prisen for Årets Danske Horrorudgivelse på Krimimessen i Horsens i 2014.

Kilder 

Tegneserier
Slagteri

Et slagteri er et sted, hvor dyr bliver slagtet til konsum. 

I USA bliver der slagtet omkring 9 mia. dyr hvert år, og i 2009 blev der konsumeret omkring 13.670.000 tons oksekød. I Canada bliver der slagtet omkring 650 mio. dyr hvert pr. I EU bliver der slagtet omkring 300 mio. stykker kvæg, får og svin og fire mia. høns. Dyrene skal bedøves inden de aflives, som kan ske på flere forskellige måder, bl.a. bedøvelse med CO2 og derefter blodladning.

Slagtning af dyr i stor skala skaber store logistiske problemer og sundhedsforanstaltninger. Offentlig modstand mod kødproduktion i mange kulturer betyder meget for placeringen af slagterier. Visse dyr skal efter religiøse krav slagtes på en bestemt måde (fx halalslagtning).

Industrien er blevet kritiseret for transport, opdræt af dyrene, forarbejdningen af kødet, slagtningen og slagtehastigheden. Undersøgelser af dyrevelfærds- og dyreretsgrupper har påstået, at dyr bliver flået og renset mens de er ved bevidsthed. Nogle bliver transporteret over meget lange afstande, inden de bliver slagtet og med risiko for skader eller død undervejs. Flere grupper er mod slagtning af dyr af etiske grunde.

Danmark har en del slagterier som Danish Crown og en stor eksport af svine- og oksekød. En række danske velfærdsslagterier afliver dyrene uden transport. De støttes af Dyrenes Beskyttelse.

Referencer 

Dyrs rettigheder
Husdyr
Jordbrug